ദേശീയ ഗുസ്തിതാരം നിഷ ദാഹിയയും സഹോദരനും വെടിയേറ്റ് മരിച്ചു: അമ്മ ഗുരുതരാവസ്ഥയില് Nisha Dahiya സോനിപത്ത്: ദേശീയ ഗുസ്തി താരമായ നിഷ ദാഹിയയും സഹോദരനും വെടിയേറ്റ് മരിച്ചു. നിഷയുടെ അമ്മ ഗുരുതരാവസ്ഥയിലാണ്. റോഹ്തക്കിലെ പിജിഐ ആശുപത്രിയില് പ്രവേശിപ്പിച്ചിരിക്കുകയാണ്. ഹരിയാനയിലെ സോനിപത്തിലായിരുന്നു ആക്രമണം. ഹലാല്പൂരില് സുശീല്കുമാര് അക്കാദമിയില്വച്ചാണ് നിഷയ്ക്കും സഹോദരനും വെടിയേറ്റത്. നിഷ ദഹിയയുടെയും സഹോദരന് സൂരജിന്റെയും മൃതദേഹങ്ങള് പോലീസ് സോനെപത്തിലെ സിവില് ആശുപത്രിയില് പോസ്റ്റ്മോര്ട്ടത്തിനായി അയച്ചു. അജ്ഞാതരാണ് ആക്രമണം നടത്തിയത്. സംഭവത്തില് അന്വേഷണം പുരോഗമിക്കുകയാണ്, വെടിവയ്പ്പിന്റെ കാരണം ഇതുവരെ വ്യക്തമായിട്ടില്ല. വെള്ളിയാഴ്ച സെര്ബിയയിലെ ബെല്ഗ്രേഡില് നടന്ന ഗുസ്തി അണ്ടര് 23 ലോക ചാമ്ബ്യന്ഷിപ്പില് നിഷ ദാഹിയ 65 കിലോയില് വെങ്കലം നേടിയിരുന്നു. മറ്റ് വനിതാ ഗുസ്തിക്കാര്ക്കൊപ്പം അവരുടെ തകര്പ്പന് പ്രകടനത്തെ പ്രധാനമന്ത്രി നരേന്ദ്ര മോദിയും പ്രശംസിച്ചിരുന്നു. ബെല്ഗ്രേഡില് നടന്ന ഗുസ്തി ചാമ്ബ്യന്ഷിപ്പില് മെഡല് നേടിയ ശിവാനി, അഞ്ജു, ദിവ്യ, രാധിക, നിഷ എന്നിവര്ക്ക് അഭിനന്ദനങ്ങള്. അവരുടെ പ്രകടനം സവിശേഷമാണ്, ഇന്ത്യയിലുടനീളം ഗുസ്തി കൂടുതല് ജനപ്രിയമാകുന്നതിന് ഇത് സഹായിക്കും,എന്നാണ് പ്രധാനമന്ത്രി ആന് അഭിനന്ദിച്ച് ട്വീറ്റ് ചെയ്യ്തത്.